Cod ymddygiad ar gyfer plant a phobl ifanc

**Sylwer:** Pan rydym yn cyfeirio at 'rhieni' rydym yn golygu rhieni a gofalwyr yn gynhwysol. Mae'r term 'plant' neu 'blentyn' yn disgrifio unrhyw berson o dan 18 oed.

# C:\Users\mmortici\Downloads\NSPCC_Crayon_Arrows_Dashed_1.pngFel person ifanc sy'n cymryd rhan yn ein clwb neu weithgarwch, hoffem i chi wneud y canlynol:

**Yr hanfodion**


* cadw eich hun yn ddiogel drwy wrando ar eich hyfforddwr neu arweinydd, ymddwyn yn gyfrifol a siarad am y peth pan nad yw rhywbeth yn iawn
* pan rydych chi gyda ni, arhoswch yn y mannau lle rydych chi i fod, peidiwch â chrwydro na gadael heb ddweud wrth aelod o staff
* gofalu am yr offer a'r eiddo fel pe baent yn eiddo i chi
* cyrraedd ymarferion neu sesiynau ar amser ac os ydych chi’n mynd i fod yn hwyr, rhoi gwybod i aelod o staff
* dod â'r cit cywir i ymarfer a gwisgo cit priodol ar gyfer y tywydd
* peidio ag ysmygu nac yfed alcohol ar ein safle nac yn ystod ymarferion, cystadlaethau neu wrth ein cynrychioli ni

**Ymddygiad**

* parchu a dathlu gwahaniaeth yn ein clwb neu weithgaredd a pheidio â gwahaniaethu yn erbyn unrhyw un arall ar sail rhyw, hil, cyfeiriadedd rhywiol na gallu
* rhoi gwybod i aelod o staff am unrhyw achosion o fwlio, gan gynnwys homoffobia a thrawsffobia, hyd yn oed os mai tyst yn unig ydych chi
* trin pobl ifanc eraill â pharch a gwerthfawrogi bod gan bawb wahanol lefelau o sgiliau a thalent
* gwneud ein clwb neu weithgaredd yn lle croesawgar a chyfeillgar i fod ynddo
* cefnogi ac annog cydaelodau eich tîm. Dweud wrthynt pan maent wedi gwneud yn dda a bod yno iddynt pan fyddant yn cael anhawster
* parchu ein staff, a staff a chwaraewyr ifanc timau eraill
* bod yn chwaraewr teg a dathlu pan fyddwn yn ennill ac yn raslon pan fyddwn yn colli
* chwarae gan gadw at y rheolau a chael hwyl
* dilyn ein polisïau diogelwch ar-lein a defnydd o'r rhyngrwyd
* cymryd rhan mewn penderfyniadau yn y clwb neu’r gweithgaredd, mae’n gamp i chi hefyd



**Fel person ifanc sy’n cymryd rhan, rydym yn deall bod gennych hawl i’r canlynol:**

* mwynhau’r amser rydych chi'n ei dreulio gyda ni a gwybod eich bod yn ddiogel
* cael gwybod gyda phwy y gallwch siarad os nad yw rhywbeth yn iawn
* cael gwrandawiad
* cymryd rhan a chyfrannu tuag at benderfyniadau yn y clwb neu’r gweithgaredd
* cael eich parchu gennym ni ac aelodau eraill o'r tîm a chael eich trin yn deg
* teimlo eich bod yn cael croeso a’ch gwerthfawrogi, heb gael eich barnu ar sail eich hil, rhyw, rhywioldeb neu allu
* cael eich annog a datblygu eich sgiliau gyda'n help ni
* derbyn gofal os oes damwain neu anaf a bod eich rhieni'n cael gwybod os oes angen

Rydym yn disgwyl i bob person ifanc ddilyn yr ymddygiadau a'r ceisiadau a nodir yn y cod hwn. Os bydd unrhyw berson ifanc yn ymddwyn mewn ffordd sy'n mynd yn groes i unrhyw un o'r pwyntiau a nodir uchod, byddwn yn mynd i'r afael â'r broblem ar unwaith gyda chyfranogiad rhiant ac yn ceisio datrys y mater.

**Gall problemau parhaus a thorri rheolau'r cod hwn yn gyson olygu y bydd rhaid i ni, yn anffodus, ofyn i chi adael y gweithgaredd, y digwyddiad neu'r clwb yn barhaol, er lles y bobl ifanc eraill a'n staff. Mae hyn yn rhywbeth nad ydym byth eisiau ei wneud.**

C:\Users\mmortici\Downloads\NSPCC_Crayon_DottedLine_Medium.pngC:\Users\mmortici\Downloads\NSPCC_Crayon_DottedLine_Medium.pngC:\Users\mmortici\Downloads\NSPCC_Crayon_DottedLine_Medium.png

|  |  |
| --- | --- |
| **Llofnod y person ifanc:**  **Llofnod y rhiant:** |  |
| C:\Users\mmortici\Downloads\NSPCC_Crayon_DottedLine_Medium.png**Dyddiad:** |  |
|  |  |